mám si požiadať o certifikát po 5. alebo 10. webinári?
podľa zákona 138/2019 je možné získať certifikát za najmenej 25 hodín, čiže 5 webinárov. nie je však nevyhnutné hneď po piatich webinároch žiadať certifikát, ale lepšie je až potom, čo absolvujete všetky vami preferované webináre, čiže napr. po šiestich, ôsmich a pod. ak sa rozhodnete absolvovať 10. webinárov, dostanete certifikát presne na 50 hodín, čo je podľa zákona presne 3 % príplatok k platu. takže ak chcete mať rovno certifikát na uplatnenie príplatku a máte v pláne absolvovať 10 webinárov a splniť potrebné úlohy, tak požiadajte o certifikát až po absolvovaní všetkých webinárov.
všetky zadania nájdete v dokumente: inkluzívne vzdelávanie v kocke.pdf. vypracovanie úloh je síce podmienkou získania certifikátu inklucentrum, nebudeme však posudzovať obsahovú správnosť/nesprávnosť vypracovanej úlohy. Úlohy sú koncipované tak, aby vám pomohli k zlepšeniu vašich zručností alebo pomohli pri sebareflexii.